**REPUBLIKA SRPSKA**

**NARODNI POSLANICI**

**PRIJEDLOG**

**(po hitnom postupku)**

**ZAKON O**

**PRESTANKU VAŽENjA ZAKONA**

**Banja Luka, oktobar 2025. godine**

**Prijedlog**

**(po hitnom postupku)**

**ZAKON**

**O PRESTANKU VAŽENjA ZAKONA**

Član 1.

Ovim zakonom prestaju da važe Zakon o nepokretnoj imovini koja se koristi za funkcionisanje javne vlasti („Službeni glasnik Republike Srpske“, broj 16/23), Zakon o neprimjenjivanju Odluka Ustavnog suda Bosne i Hercegovine („Službeni glasnik Republike Srpske“, broj 60/23), Izborni zakon Republike Srpske („Službeni glasnik Republike Srpske“, broj 61/24), Zakon o neprimjenjivanju Zakona i zabrani djelovanja vanustavnih institucija BiH („Službeni glasnik Republike Srpske“, broj 19/25), Zakon o dopuni Krivičnog zakonika Republike Srpske („Službeni glasnik Republike Srpske“, broj 19/25) i Zakon o visokom sudskom i tužilačkom savjetu Republike Srpske („Službeni glasnik Republike Srpske“, broj 19/25).

Član 2.

Ovaj zakon stupa na snagu narednog dana od dana objavljivanja u „Službenom glasniku Republike Srpske“.

Broj: PREDSJEDNIK

Datum: NARODNE SKUPŠTINE

Dr Nenad Stevandić

**OBRAZLOŽENjE**

**PRIJEDLOGA ZAKONA O PRESTANKU VAŽENjA ZAKONA**

**(po hitnom postupku)**

**I USTAVNI OSNOV**

Ustavni osnov za donošenje ovog zakona sadržan je u Amandmanu XXXII na član 68. tačka 10) Ustava Republike Srpske, kojim je utvrđeno da Republika uređuje i obezbjeđuje, organizaciju, nadležnosti i rad državnih organa i u članu 70. tačka 2. Ustava Republike Srpske prema kojem Narodna skupština Republike Srpske donosi zakone, druge propise i opšte akte.

**II MIŠLjENjE VLADE REPUBLIKE SRPSKE**

**III RAZLOZI ZA DONOŠENjE ZAKONA**

Ovim zakonom prestaju da važe Zakon o nepokretnoj imovini koja se koristi za funkcionisanje javne vlasti („Službeni glasnik Republike Srpske“, broj 16/23), Zakon o neprimjenjivanju Odluka Ustavnog suda Bosne i Hercegovine („Službeni glasnik Republike Srpske“, broj 60/23), Izborni zakon Republike Srpske („Službeni glasnik Republike Srpske“, broj 61/24), Zakon o neprimjenjivanju Zakona i zabrani djelovanja vanustavnih institucija BiH („Službeni glasnik Republike Srpske“, broj 19/25), Zakon o dopuni Krivičnog zakonika Republike Srpske („Službeni glasnik Republike Srpske“, broj 19/25) i Zakon o visokom sudskom i tužilačkom savjetu Republike Srpske („Službeni glasnik Republike Srpske“, broj 19/25).

Podsjećamo da se Republika Srpska kao ugovorna strana u Dejtonskom mirovnom sporazumu i svim njegovim aneksima zalaže za njegovu dosljednu primjenu. S obzirom na svojstvo ugovorne strane, koje je potvrđeno i prilikom usaglašavanja Ženevskih i Njujorških principa, Republika Srpska ima pravo i obavezu da zaštiti Dejtonski mirovni sporazum.

Institucije Republike Srpske kontinuirano vode odgovorne unutrašnje i međunarodne političke procese.

Republika Srpska kao institucionalni okvir i državnopravni subjekt srpskog naroda u kojem svi građani ostvaruju svoja kolektivna i individualna prava temeljena na Ustavu BiH odgovorila je pravno na najveću ustavnopravnu krizu od nastanka BiH donoseći navedene zakone. Podsjećamo da je navedena ustavnopravna kriza prouzrokovana od strane dijela međunarodne zajednice i institucija koje ne posjeduju demokratski legitimitet sa ciljem da se razvlasti i obesmisli Republika Srpska kao politički i pravni subjekat.

Dakle, navedeni zakoni bili su institucionalni odgovor Republike Srpske na pravno nasilje i urušavanje dogovorenog dejtonskog ustavnog uređenja BiH, te je u samoj proceduri njihovog donošenja naglašeno da će zakoni biti na snazi dok ne prestanu pravni nasrtaji na Republiku Srpsku, te dok se ne stvore okolnosti za uređenje odnosa u BiH na način da se potvrdi dejtonski kapacitet i suverenitet Republike Srpske i BiH.

Prestanak važenja ovih zakona predstavlja uvod u kreiranje odnosa u BiH, koje će se zasnivati na unutrašnjem i međunarodnom dijalogu, te na poštovanju slova Dejtonskog mirovnog sporazuma, poštovanju dva entiteta, tri konstitutivna naroda i konsenzusu.

**IV RAZLOZI ZA DONOŠENjE ZAKONA PO HITNOM POSTUPKU**

Članom 213. Poslovnika Narodne skupštine Republike Srpske („Službeni glasnik Republike Srpske“, broj 66/20) data je mogućnost, izuzetno, za donošenje zakona po hitnom postupku u slučaju kada se zakonom uređuju pitanja i odnosi nastali usljed okolnosti koje nisu mogle da se predvide, a nedonošenje zakona po hitnom postupku bi moglo prouzrokovati štetne posljedice po život i zdravlje ljudi, bezbjednost Republike i rad organa i organizacija, i ako je to u opštem interesu. Po hitnom postupku može se donijeti i zakon za koji je Ustavni sud Republike Srpske odlukom utvrdio njegovu neusklađenost sa Ustavom.

Imajući u vidu nastojanja Republike Srpske da se očuva stabilnost, te obezbijedi poštovanje ustavnog poretka Republike Srpske i Bosne i Hercegovine, u opštem je interesu Republike Srpske da se donese ovaj zakon po hitnom postupku.

**V OBRAZLOŽENjE PREDLOŽENIH RJEŠENjA**

Članom 1. ovog zakona propisuje se prestanak važenja Zakona o nepokretnoj imovini koja se koristi za funkcionisanje javne vlasti („Službeni glasnik Republike Srpske“, broj 16/23), Zakona o neprimjenjivanju Odluka Ustavnog suda Bosne i Hercegovine („Službeni glasnik Republike Srpske“, broj 60/23), Izbornog zakona Republike Srpske („Službeni glasnik Republike Srpske“, broj 61/24), Zakona o neprimjenjivanju Zakona i zabrani djelovanja vanustavnih institucija BiH („Službeni glasnik Republike Srpske“, broj 19/25), Zakona o dopuni Krivičnog zakonika Republike Srpske („Službeni glasnik Republike Srpske“, broj 19/25) i Zakona o visokom sudskom i tužilačkom savjetu Republike Srpske („Službeni glasnik Republike Srpske“, broj 19/25).

Članom 2. propisuje se stupanje na snagu ovog zakona.

**VI OBRAZLOŽENjE RAZLOGA ZA STUPANjE NA SNAGU ZAKONA PRIJE OSMOG DANA OD DANA OBJAVLjIVANjA U „SLUŽBENOM GLASNIKU REPUBLIKE SRPSKE“**

Članom 109. stav 1. Ustava Republike Srpske propisano je da zakoni i drugi opšti akti stupaju na snagu najranije osmog dana od dana objavljivanja, osim ako iz naročito opravdanih razloga nije predviđeno da ranije stupe na snagu. Imajući u vidu činjenicu da je očuvanje Dejtonskog mirovnog sporazuma od opšteg interesa za Republiku Srpsku i njene građane, u postupku donošenja ovog zakona utvrđeno je da je od opšteg interesa da Zakon stupi na snagu prije osmog dana od dana objavljivanja.

**VII FINANSIJSKA SREDSTVA I EKONOMSKA OPRAVDANOST DONOŠENjA ZAKONA**

Za sprovođenje ovog zakona nisu potrebna dodatna sredstva iz budžeta Republike Srpske.